Lav et referat af nedenstående tekst:

Tekst:
Den nordjyske folketingskandidat Jens-Henrik Kirk (K) overlader intet til tilfældighederne i jagten på en plads på Christiansborg. - Jeg vil aldrig kunne tilgive mig, hvis jeg ikke gav den fuld skrue og gik efter det, der er en drøm – derfor tog jeg beslutningen. Jeg har ikke kunnet køre den valgkamp, som jeg har gjort, hvis jeg havde et lederjob ved siden af, siger Jens-Henrik Kirk. Han har sagt sit job som leder af Blå Kors Danmarks store bo- og behandlingstilbud i Hobro for at kunne føre netop den valgkamp, han ville. Det Konservative Folkeparti ser ifølge de seneste målinger ud til langt fra at få det ønskevalg, som der ellers var lagt op til umiddelbart før, valget blev udskrevet. Dermed er det på ingen måde sikkert, at Jens-Henrik Kirk overhovedet når i nærheden af Christiansborg. - Jeg vil ikke have gjort det om Uanset udfaldet er Jens-Henrik Kirk tilfreds med sin beslutning. - Jeg vil ikke have gjort det om, siger han og fortsætter: - Det er et tillidsfuldt erhverv at gå ind i politik, og det vil jeg gerne gøre ordentligt. Det er anden gang, at Jens-Henrik Kirk har sagt sit job op til fordel for at forfølge en drøm om en landspolitisk karriere. Tilbage i 2019 var det få hundrede stemmer, der var udslagsgivende for, at han netop ikke kom ind. Til gengæld er politik en stor del af hans liv, idet han nemlig er kommunalpolitiker i Mariagerfjord Kommune og regionsrådsmedlem. - Jeg tog beslutningen ud fra mit eget liv om at sige jobbet op, og så må vi se. Jeg har en masse spændende opgaver fra kommunal- og regionspolitik, hvis jeg skulle få bedre tid, men jeg håber da bestemt, at jeg er i folketinget om nogle få timer, siger Jens-Henrik Kirk. De personlige stemmer tælles op onsdag.

Referat:
Selvom meningsmålingerne ikke giver meget at have håbet i, ville Jens-Henrik Kirk ikke kunne tilgive sig selv, hvis ikke han gav den fuld skrue for at gå efter sin politiske drøm.